laion/Wikipedia-Exotic huggingface dataset:
באבקה

באבקה או בובקה ובקצרה באבא, היא עוגת שמרים מתוקה שמקורה בפולין. בפולנית, בבלארוסית, באוקראינית וברוסית פירוש המילה "באבקה" הוא סבתא. נראה שהשם ניתן לעוגה עקב צורתה, גליל גבוה עם קיפולים המזכיר קמטים בשמלה. שמה של העוגה חדר למילון האנגלי מפולנית, דרך הצרפתית, אם כי במקומות שונים מכנים אותה בשם "עוגת סבתא", בעיקר בקרב מדינות מזרח אירופה. באבקה היא עוגת שמרים ספוגית, הדומה מאוד למאפה בריוש ומוכרת בעיקר במדינות מזרח אירופה. באופן מסורתי מכינים את העוגה לרגל חג הפסחא בפולין, בולגריה, מקדוניה ואלבניה ולרגל שאר החגים העיקריים (חג המולד, פנטקוסט וראש השנה) ברומניה. במקור, העוגה אינה מכילה מילוי כלשהו, והיא מצופה בזיגוג על בסיס וניל או שוקולד, מקושטת בשקדים או בפירות מסוכרים, ולעיתים אף מוסיפים לה רום. ערך מורחב – רוגלך לבאבקה קיימת גרסה יהודית, זהו מאפה הרוגלך. גרסה זו עשויה משכבה כפולה של בצק שמרים מגולגל ולרוב נאפית בתבנית לחם. במקום למלא את המאפה בפירות, ממלאים אותו בקינמון או בשוקולד. לרוב מצפים את הרוגלך בשטרויזל. מאפה דומה מאוד לרוגלך הוא הקוקוש. מאפה זה מכיל אף הוא מילוי של קינמון או שוקולד, אך הוא נמוך יותר וארוך יותר מעוגת באבקה, ואינו מגולגל או מצופה בשטרויזל. הרוגלך זכה להצלחה במדינות צפון אמריקה שבהן קהילות יהודיות גדולות, דוגמת מונטריאול, ניו יורק, שיקגו, מיאמי וטורונטו. בפרק בסדרה סיינפלד, "מסיבת ארוחת הערב", ג'רי ואיליין עוצרים במאפייה על מנת לרכוש עוגת באבקה עם שוקולד, אך הם שוכחים לקחת מספר טרם כניסתם לתור. כתוצאה, זוג נוסף שמוזמן יחד איתם לארוחת הערב עוקף אותם בתור וקונה את העוגה שהם רצו. ג'רי ואיליין מתפשרים וקונים באבקה עם קינמון, אותה איליין מתארת כ"באבקה פחותה". חלה בריוש מדיה וקבצים בנושא באבקה בוויקישיתוף
משה טוביה מזונטהיים

רבי משה טוביה מזונטהיים (כ"ח בטבת ה'תקי"ג, 4 בינואר 1753, זונטהיים ליד היילברון – ד' בתשרי תקצ"א, 21 בספטמבר 1830, הנאו) רבה של הנאו, ומגדולי רבני יהדות גרמניה בתקופתו. נולד בעיירה זונטהיים שליד היילברון, בצפון מדינת באדן-וירטמברג. בגיל שלוש נמסר על ידי אמו לקרוב משפחתם רבי נפתלי צבי קצנלנבוגן רבה של מרגנטהיים (אנ') שגידל וחינך אותו עד הגיעו לגיל שמונה עשרה, אז נישא לקרובתו זיסה זונדהיים, נכדתו של הרב הלל מינץ שהיה רב במנהיים. גיסו, אח אשתו היה הרב הלל מזונטהיים, שכיהן כרב באשאפנבורג (אנ'). אחרי נישואיו עבר לגור בעיר פירט, בה למד בישיבתו של הרב המקומי רבי יוסף שטיינהארט, ישיבת פיורדא. רעו לספסל הלימודים בישיבה זו היה הרב מרדכי בנט, לימים רבה של ניקלשבורג. בשנת תקנ"ה (1795) התמנה לכהן כרבה של הנאו, בה הקים ישיבה לאחר שנה. עמד בקשרי מכתבים עם רבים מגדולי דורו ודבריו משוקעים בכתביהם. הוא היה בין הרבנים הלוחמים ברפורמים. בשנת ה'תקע"ד (1813), לאחר המאורעות שחוותה הקהילה בעת המלחמות הנפוליאוניות, חיבר את "מגילת האנוי" המתארת את הקורות, וקבע את יום ו' במרחשוון כתענית ציבור לבני הקהילה. שנה לאחר פטירת אשתו הראשונה, נישא בשנית בשנת תקפ"ג (1823) לגיטה בת אברהם בעער מבקנהיים, שגרה בגלנהויזן. הרב משה טוביה מזונטהיים כיהן ברבנות הנאו במשך 35 שנים עד לפטירתו בד' בתשרי תקצ"א, 21 בספטמבר 1830. הוא נקבר למחרת היום בהנאו במעמד רבני האזור. בנו, רבי נתן נטע אריה זונדהיים, התפרסם אף הוא כגדול בתורה וטוב לבריות. אור פני משה, פרנקפורט, תרפ"ח, באתר היברובוקס - הספר מאגד את חידושיו, וכן שאלות ותשובות מכתביו. תולדות הגאון הגדול ר' משה טוביה מזונטהיים, בתוך: אור פני משה, פרנקפורט: דפוס חרמון, תרפ"ח. יהודה א. הלוי הורוויץ, הגאון מהאנוי: רבי משה טוביה זונדהיימר, בתוך: ישורון (מאסף תורני), כרך ב', ירושלים - ניו יורק, תשנ"ז, עמ' תרמב-תרסה, באתר היברובוקס מצורת פנייתם אליו ניתן להתרשם ממעמדו התורני; ראו לדוגמה: שו"ת חתם סופר, ח"ו סימן טו: ”לי"נ שארי הגאון הגדול נשיא ישראל למלכים למואל אב לגולת ישראל ע"ה פ"ה כקש"ת מהו' משה טובי' נ"י אב"ד דק"ק האנוי' והמדינה יע"א”. משה טוביה מזונטהיים, מגילת האנוי, אור פני משה, פרנקפורט תרפ"ח, באתר היברובוקס.
נפתלי צבי קצנלנבוגן

רבי נפתלי צבי הירש קצנלנבוגן (נפטר בב' בתשרי תקס"ה, 7 בספטמבר 1804, מנהיים) היה מרבני יהדות גרמניה, רבן של מרגנטהיים (אנ') ומדינת קורפפאלץ, ורב במנהיים. נולד בשוואבך לרב משה קצנלנבוגן, רבה של העיירה ושל מדינת אנסבך. בילדותו למד אצל אביו, ובנערותו נסע לפרנקפורט לישיבתו של הרב יעקב כץ, בעל "שב יעקב". בגיל 16 התבלט בשל דרשה שנשא בישיבה, וזמן מה אחר כך נישא לפרומט בתו היחידה של ראש הישיבה. בהיותו בפרנקפורט הביא לדפוס את מהדורתו ל"חידושי הרמב"ן" על מסכת יבמות, בשם "תולדות אדם" (המבורג פור דר הה ת"ק). בשנת תק"א (1741) נבחר לכהן כרבה של מרגנטהיים, והחזיק בכהונתו זו במשך 22 שנים. לאחר פטירת אשתו, נישא למרלא בתו של רבי ליב מוכיח-ברלין. מנישואים אלו היה גיסם של רבי ישעיה פיק ברלין ואחיו רבי דוד ברלין אב"ד אה"ו, ושל רבי יוסף שטיינהארט. בשנת תקכ"ג (1763) נבחר לכהן כרבה של מדינת קורפפאלץ, ועבר לגור בעיר ליימן. בשנת תקכ"ח (1768) עבר למנהיים וכיהן בה כרבו של בית הכנסת הגדול וראש ישיבה במשך 32 שנים. מתלמידיו, היה קרוב משפחתו, רבי משה טוביה מזונטהיים. נפטר ביום השני של ראש השנה, ב' בתשרי תקס"ה, 7 בספטמבר 1804. הותיר אחריו כתבי יד רבים מחידושי תורתו, הקובץ נמצא בספרייה הבודליינית באוניברסיטת אוקספורד. אחיו היה רבי אליעזר קצנלנבוגן רבה של במברג, ובנו של אחיו נקרא גם הוא רבי נפתלי צבי קצנלנבוגן, מחבר הספר "שער נפתלי", רבה של פרנקפורט דאודר וחבר הסנהדרין של פריז (נפטר תקפ"ח). הרב ד"ר לאופולד (יהודה ליב) לוונשטיין, Geschichte der Juden in Kurpfalz, פרנקפורט 1895, עמ' 240–242. (בגרמנית) "נפתלי הירש קצנלנבוגן", במהדורת 1901–1906 של האנציקלופדיה היהודית (באנגלית) מהדורתו לחידושי הרמב"ן - תולדות אדם, הומבורג פר דער הא, תק"כ, באתר היברובוקס
הרווי ברוקס

הרווי ברוקס (נולד בשם גולדשטיין; באנגלית: Harvey Brooks;‏ 4 ביולי 1944) הוא נגן בס אמריקאי-יהודי. ברוקס מנגן בסגנונות רבים, בעיקר ג'אז, בלוז, פולק ופופ. צליל הבס שלו נחשב לחדשני בסוף שנות השישים של המאה העשרים, והשפיע על המוזיקה האמריקאית בתקופה זו. ברוקס ניגן עם מוזיקאים מוכרים כמיילס דייוויס, הדלתות, ג'ימי הנדריקס ובוב דילן (בפרט באלבום Highway 61 Revisited). ב-1968 היה חלק מההרכב של ה-Super Session בו בלטו אל קופר, מייק בלומפילד וסטיבן סטילס. הוא כתב את, "Harvey's Tune", אחד מהקטעים באלבום ההופעה של ההרכב. באוגוסט 2009 עלה ברוקס עם אשתו לישראל, והם מתגוררים בירושלים. ברוקס כותב את זכרונותיו, מופיע ומלמד בישראל. יואב קוטנר, הארווי ברוקס ורוני פיטרסון ריספקט! אור ברנע, הבסיסט של הנדריקס חי ופועל בירושלים, באתר ynet, 24 במאי 2010 הרווי ברוקס, סרטונים בערוץ היוטיוב הרווי ברוקס, באתר AllMusic (באנגלית) הרווי ברוקס, באתר MusicBrainz (באנגלית) הרווי ברוקס, באתר Discogs (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
קאפקייק

קאפקייק (באנגלית: cupcake; לפי האקדמיה ללשון העברית: עוּגוֹנִית) הוא וריאציה של המאפין המתאפיינת בבלילה של עוגה בחושה ללא תוספות, לעומת המאפין הרגיל שעשוי מבצק הקרוב יותר ללחם ומכיל תוספות. כמו כן, הקאפקייק מזוגג ומקושט, מוגש בגביע נייר, ולרוב קטן יותר בגודלו. אושרו מילים בשימוש כללי מתחום קרבת המשפחה (תשע"ה, 2014), באתר האקדמיה ללשון העברית, ‏15 בדצמבר 2014 קאפקייק, באתר האקדמיה ללשון העברית, ‏20 במאי 2015 ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
יער נווה אילן

יער נווה אילן נמצא על רכס בגובה כ־500 מטר מערבית לנווה אילן. מצפון לרכס נמצא נחל יתלה ומדרום - נחל אילן. שתי דרכי עפר מקיפות את היער: דרך מעל נחל יתלה מסומנת באדום ודרך מעל נחל אילן המסומנת בשחור. דרך נוספת מסומנת בירוק חוצה את היער לאורכו. כל הדרכים מתאחדות בקצה המערבי של היער בו נמצא "יער המכללות". מספר אתרים נמצאים ביער: אתר זיכרון ליהודי בלגיה, נמצא בקצה המזרחי של היער ובו טבלת זיכרון ל-29,000 יהודי בלגיה שנטבחו על ידי הגרמנים ושותפיהם בשנים 1940–1945 ולבלגים, הפלמים והוואלונים שסיכנו את חייהם לעזרתם ולהצלתם של היהודים. הכתובת היא בעברית, צרפתית, ופלמית. מצפור על שם ז'אק לוקי, נמצא בפסגת הרכס והדרך המרכזית של היער מגיעה אליו. במצפור הצופה על נחל אילן, דרך דיפנבייקר ומושב שורש יש מספר ספסלי עץ מוצלים. יער המכללות או בשמו המלא - יער הסמינרים והמכללות לחינוך - נמצא בחלקו המערבי של יער נווה אילן. ב-1998 הוקם בו גן פסלים פרי שיתוף בין האגף לחינוך של הקרן הקיימת לישראל עם איגוד המורים לחינוך ואמנות בהסתדרות המורים. בגן יש כיום חמישה פסלים. מיער המכללות ממשיכה דרך עפר 4*4 מערבה מסומנת באדום שהיא למעשה הדרך הרומית ירושלים - אמאוס. הדרך עוברת בחורבת מצד, בריכוז אבני מיל ומסתיימת בשער הגיא. לוחית זיכרון ליהודי בלגיה מצפור לוקי פסל ביער המכללות מדיה וקבצים בנושא יער נווה אילן בוויקישיתוף יער נווה אילן והמכללות, באתר iNature. חוה בראון, קק"ל, גלריה בטבע ביער נווה אילן, באתר ynet, 19 באוגוסט 2008 רונית סבירסקי, קק"ל, יער המכללות: טיול בחוג ל"מדעי הטבע", באתר ynet, 15 באוגוסט 2011
בעיית קרוב-רחוק

בעיית קרוב-רחוק (באנגלית: Near-Far Problem) מתייחסת לתופעה אופיינית בהתאבכות גלים במערכות המבוססות על תקשורת אלחוטית, ובפרט בתחום ה-CDMA. בתחום החסימות האלקטרוניות, בעיית קרוב-רחוק מנוצלת כאמצעי להתערבות מפריעה בתקשורת. בעיית קרוב-רחוק היא מצב בו מתקבל במקלט אות חזק, בעל יחס אות לרעש גבוה, באופן כזה שאינו מאפשר הבחנה באות חלש יותר. בעיה זו קשה לטיפול במיוחד במערכות CDMA, כאשר הגופים המשדרים חולקים את תדירויות השידור ואת זמן השידור. מנגד, מערכות FDMA ו-TDMA פחות רגישות לבעיית קרוב רחוק. נניח שני אנשים מעוניינים לשוחח בחדר. אם החדר ריק מאנשים, הם יכולים לנהל שיחה בשקט ואף במרחק אחד מהשני. לעומת זאת, אם השניים ישהו בבר רועש והומה אדם, הם ידרשו להגביר את עוצמת הקול על מנת לנהל את השיחה. כעת נניח שבאותו בר יהיה עוד זוג אנשים שירצו לדבר - הם גם ידרשו להרים את הקול ואף להתגבר על השניים הראשונים. הבעיתיות היא שבעקבות כך כולם יגבירו עוד ועוד את עוצמת הקול שלהם על מנת לתקשר אחד עם השני או לחלופין יאלצו כולם להיות מאוד קרובים אחד לשני על מנת לתקשר. באותו אופן כך המשדר צריך לשדר בעוצמה חזקה יותר למקלט רחוק על מנת להתגבר על משדרים אחרים וקרובים בסביבת המקלט. ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
התאוריה של הכול (סרט)

התאוריה של הכול (באנגלית: Theory of Everything) הוא סרט ביוגרפי-רומנטי, בבימויו של ג'יימס מארש. הסרט מגולל את סיפור נישואיהם של ג'יין ויילד (אנ')‏ (Jane Wilde, בגילומה של פליסיטי ג'ונס) וסטיבן הוקינג (בגילומו של אדי רדמיין), אסטרופיזיקאי ותאורטיקן אנגלי ופרופסור באוניברסיטת קיימברידג', שהתפרסם בעיקר בזכות ספרו "קיצור תולדות הזמן", ספר מדע פופולרי, המתאר את התפתחות היקום למן המפץ הגדול. הסרט יצא בשנת 2014 והוא מבוסס על הספר "מסע אל האינסוף: חיי עם סטיבן" של ג'יין הוקינג, גרושתו של סטיבן הוקינג. הסרט נקרא על שם ספרו של סטיבן הוקינג "התאוריה של הכול", שקיבץ שבע הרצאות שלו העוסקות ב"תאוריה של הכול": החל במפץ הגדול דרך חורים שחורים וכלה בתורת המיתרים. הסרט הוצג לראשונה בפסטיבל הסרטים הבינלאומי בטורונטו. הסרט היה מועמד למספר פרסים (פרס גלובוס הזהב, פרס גילדת שחקני המסך וכדומה) וזכה במספר פרסים. אדי רדמיין זכה עבור משחקו בסרט בפרס אוסקר לשחקן הטוב ביותר. הסרט מתאר את פגישתם של ג'יין וסטיבן הוקינג בזמן לימודיו באוניברסיטת קיימברידג', דרך גילוי מחלתו, נישואיהם, לידת ילדיהם ובמיוחד, התמודדות הוקינג, אשתו ומשפחתו במחלת ניוון השרירים (ALS) שבה לקה, וששיתקה את פעולות השרירים שלו. כל זאת, במקביל לעליית מעמדו בקהילייה המדעית ועד לזכייתו בפרסום ובתהילה. את אשתו השנייה של הוקינג, איליין מייסון, מגלמת השחקנית מקסין פיק. אתר האינטרנט הרשמי של התאוריה של הכול "התאוריה של הכול", במסד הנתונים הקולנועיים IMDb (באנגלית) "התאוריה של הכול", באתר נטפליקס "התאוריה של הכול", באתר AllMovie (באנגלית) "התאוריה של הכול", באתר Rotten Tomatoes (באנגלית) "התאוריה של הכול", באתר Box Office Mojo (באנגלית) "התאוריה של הכול", באתר Metacritic (באנגלית) "התאוריה של הכול", באתר אידיבי "התאוריה של הכול", במסד הנתונים הקולנועיים KinoPoisk (ברוסית) אסף יחזקאלי ואלעד שמחיוף, ‏סרט חדש מתאר את חייו של הוקינג, באתר ‏מאקו‏, 13 בדצמבר 2014 התאוריה של הכול באתר סרט נטע אלכסנדר, איך התאהב סטיבן הוקינג באשתו הראשונה, באתר הארץ, 3 באוקטובר 2014 מאיה פז‏, הדבר הגדול הבא שקורה ממש עכשיו: מי אתה אדי רדמיין?, באתר וואלה, 11 בדצמבר 2014 אבי בליזובסקי, ‏אלוהים כדמות משנה בסרט "התיאוריה של הכל" – מעין ביוגרפיה של סטיבן הוקינג, באתר "הידען", 21 בדצמבר 2014 שירית גל, אדי רדמיין: "יצאתי אידיוט מול סטיבן הוקינג", באתר ynet, 24 בדצמבר 2014 אורון שמיר, עכבר העיר אונליין, "התיאוריה של הכל": המטאפיזיקה של האהבה, באתר הארץ, 25 בדצמבר 2014 הספר "התאוריה של הכול" יצא לאור על ידי הוצאת אופוס, בשנת 2010, מכיל 152 עמודים. התאוריה (החמקמקה) של הכול / סטיבן הוקינג ולאונרד מלודינו, באתר סיינטיפיק אמריקן ישראל
התאוריה של הכול (פירושונים)

האם התכוונתם ל... התאוריה של הכול – תאוריה משוערת בפיזיקה אשר תהיה מסוגלת להסביר ולקשור בין כל התופעות הפיזיקליות הידועות התאוריה של הכול (ספר) – ספרו של סטיבן הוקינג, שקיבץ שבע הרצאות שלו העוסקות ב"תאוריה של הכול": החל במפץ הגדול דרך חורים שחורים וכלה בתורת המיתרים התאוריה של הכול (סרט) – סרט ביוגרפי-רומנטי, בבימויו של ג'יימס מארש. הסרט מגולל את סיפור חייו של סטיבן הוקינג. תאוריה מאוחדת גדולה הספר "התאוריה של הכול" יצא לאור על ידי הוצאת אופוס, בשנת 2010, מכיל 152 עמודים התאוריה (החמקמקה) של הכול / סטיבן הוקינג ולאונרד מלודינו, באתר סיינטיפיק אמריקן ישראל
שמואל אופנהיימר

שמואל אופנהיימר (כונה גם: שמואל היידלברג; י"א בתמוז ה'ש"ץ, 21 ביוני 1630, היידלברג – ט"ז באייר ה'תס"ג, 3 במאי 1703, וינה) היה בנקאי יהודי, דיפלומט חצר קיסרי באימפריה הרומית הקדושה, שדלן ופילנתרופ. אופנהיימר נולד למשפחה מיוחסת, דור 18 לרש"י. אחיו היה משה אופנהיים. אופנהיימר נהנה מקרבה מיוחדת לקיסר האימפריה הרומית הקדושה לאופולד הראשון, בשל סיועו במימון מסע המלחמה הטורקית הגדולה, ותרומתו לתמיכה רפואית בכוחות הלוחמים. סיוע זה ניתן למרות שהקיסר הצר מאוד ליהודי ממלכתו ובעוד יהודים אחרים פעלו דווקא לסייע לעות'מאנים שנחשבו ידידותיים ליהודים. אופנהיימר ניהל את כספיו של לאופולד וזכה לאמון בלתי מסויג. לאחר המלחמה הביא לו ראש מועצת המלחמה האוסטרית, הנסיך אויגן מסבויה, מספר רב של כתבי יד בעברית מטורקיה, כתבים אלו היוו את הבסיס לספרייתו המפורסמת של רבי דוד אופנהיים, השוכנת כיום בספרייה הבודליאנית באוניברסיטת אוקספורד. אף על פי שישיבת יהודים בווינה נאסרה עם גירוש ווינה ב-1670, התיר הקיסר לאופנהיימר להתיישב בה, והוא היה ליהודי הראשון שקיבל אשרת מגורים בווינה לאחר הגירוש. יחד עמו הותר לו להביא קהילה קטנה של מספר משפחות יהודיות, והוענק לו רישיון לבניית אחוזתו במרכז וינה. עסקיו בווינה נוהלו בידי "רב מדינת הונגריה" השתדלן ויהודי החצר, שמשון ורטהיימר. אופנהיימר סייע לאנשי עליית רבי יהודה החסיד בהעמידו לרשותם שתי אוניות וכסף למסע לארץ ישראל. אופנהיימר נשלח בידי הקיסר למשימות דיפלומטיות ופוליטיות בעלות אופי רגיש, וניצל את מעמדו להצרת צעדי גורמים אנטישמיים. לאחר שהשקיע כספים רבים בייצוג משפטי, הצליח להשיג צו קיסרי לעיכוב הדפסת המסה האנטישמית "Entdecktes Judenthum" (היהדות החשופה) של המזרחן הגרמני ומבקר היהדות יוהאן אנדריאס אייזנמנגר, הנחשב לאחד ממבשרי האנטישמיות בעת החדשה. אופנהיימר נפטר בווינה בט"ז באייר ה'תס"ז, ונקבר למחרת בבית הקברות היהודי ברוסאו, אחד מבתי הקברות היהודים העתיקים ביותר בווינה (ברחוב Seegasse‏ 9). בנו מנדל אופנהיימר היה גם הוא שתדלן ופילנתרופ (נפטר בכ"א באלול ה'תפ"א). במלחמת העולם השנייה נעשה שימוש במצבות בית הקברות לצרכים שונים. במהלך שחזור בית הקברות בשנת 1980 לא שוחזרה מצבת קברו של אופנהיימר, מצבתו נתגלתה בשנת 2008 והוחזרה למקומה. מדיה וקבצים בנושא שמואל אופנהיימר בוויקישיתוף "שמואל אופנהיימר", במהדורת 1901–1906 של האנציקלופדיה היהודית (באנגלית) אהרן ילינק (מהדיר), קונטרס ווירמייזא וקהל ווינא, וינה תר"ם, עמ' 254, באתר אוצר החכמה. Rashi family tree באתר משפחת לואב (Loeb). טוביה פרשל, דון יוסף נשיא ראש רשת ריגול, סלם, 17 באפריל 1955. קופל בלום, הערות, הצופה, 1 בנובמבר 1940 מאיר בלבן, לתולדות התנועה הפראנקית, הצפירה, 6 במאי 1927 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
זומר

זוֹמר (Sommer) הוא שם משפחה בגרמנית/יידיש, ומשמעותו "קיץ". האם התכוונתם ל... אודי זומר – יושב ראש האקדמיה הצעירה הישראלית אלי זומר – פרופסור אמריטוס מומחה לפסיכולוגיה קלינית בבית הספר לעבודה סוציאלית באוניברסיטת חיפה אלקה זומר – שחקנית גרמנייה, זוכת פרס גלובוס הזהב אמיל זומר – קצין אוסטרי יהודי במלחמת העולם הראשונה בר זומר – דוגמנית ישראלית גרהרד זומר – איש אס אס בדרגת אונטר-שטורמפיהרר ולדימיר זומר – מלחין צ'כי יאן זומר – כדורגלן שווייצרי מרגרטה זומר – עובדת סוציאלית, פעילה קתולית, מתנגדת הנאצים וחסידת אומות העולם מגרמניה נועה זומר – קצינה בצה"ל עליזה הרץ-זומר – פסנתרנית יהודייה שונות זומר – כינוי לבן דור ה-Z זומר אמנות עכשווית – גלריה לאמנות בתל אביב סומר זמר (פירושונים)
גביע דייוויס 1946

גביע דייוויס 1946 הייתה התחרות ה-35 במניין מאז ייסוד התחרות. זו הייתה התחרות הראשונה לאחר סיום מלחמת העולם השנייה, במהלכה התחרות לא התקיימה. בעקבות פטירת מייסד התחרות דווייט דייוויס בשנת 1945, הוחלט לקרוא את התחרות על שמו. מחזיקי הגביע היו נציגי אוסטרליה ומשחק הגמר נערך במלבורן. לתחרות נרשמו 20 נבחרות בלבד שחולקו ל-2 בתים- "בית אמריקה" ו"בית אירופה". בין מנצחי הבתים נערך משחק על הזכות להתמודד עם מחזיקת הגביע על התואר. במשחק זה נבחרת ארצות הברית ניצחה את נבחרת שוודיה. המשחק על התואר נערך ב-30-26 בדצמבר 1946 במלבורן, אוסטרליה. נבחרת ארצות הברית ניצחה את נבחרת אוסטרליה עם תוצאה 0:5. בית זה כלל 5 נבחרות כולל הפיליפינים וניו זילנד. לאחר משחק המוקדם בו האמריקאים ניצחו את הפיליפינים החלו משחקי חצי הגמר. הבית כלל 15 קבוצות, כולל מצרים והרפובליקה הסינית. לאחר משחקים מוקדמים החלו משחקי רבע הגמר. המשחק בין מנצחי הבתים התקיים בפורסט הילס, ארצות הברית במהלך 15-13 בספטמבר 1946. נבחרת ארצות הברית ניצחה את נבחרת שוודיה עם התוצאה 0:5. מדיה וקבצים בנושא גביע דייוויס 1946 בוויקישיתוף נתונים על התחרות
זכויות אזרח

זכויות האזרח (באנגלית: Civil liberties) הן זכויות וחירויות המגינות על הפרט בעל אזרחות מפני המדינה, וקובעות את המידה שבה המדינה רשאית להתערב בחיי הפרט של האזרחים. אף על פי שהיקף המונח עשוי להשתנות ממדינה מדינה, דוגמאות בולטות לזכויות האזרח כוללות: את הזכות לחיים, חופש המצפון, חופש הביטוי, חופש העיתונות, חופש הדת, חופש ההתאגדות, חופש ההתאספות, הזכות לביטחון וחירות, הזכות לפרטיות, הזכות לטיפול שווה על פי דין והליך הוגן, והזכות למשפט הוגן. חירויות אזרחיות אחרות כוללות את הזכות לקניין, את הזכות להגן על עצמך ואת הזכות לשלמות הגוף. זכויות האזרח כוללות את כל הזכויות והחירויות שמשפיעות על אזרחי המדינה. קטגוריה זו שונה מקטגוריית זכויות האדם, שחוקיהן במדינות דמוקרטיות חלות על כל בני האדם, כולל זרים, אסירים, ילדים או אוכלוסיות אחרות שאינן בהכרח בגדר אזרחים. המונח נטבע לראשונה במגנה כרטה האנגלית בשנת 1215, אשר הייתה מבוססת בין היתר על אמנת החירות, אחד המסמכים המרכזיים בהיסטוריה המשפטית של אנגליה. מאז מלחמת העולם הראשונה, הממשל של מדינות רבות החל לשים פחות דגש לשמירה על זכויות האזרח באמתלת השמירה על הביטחון הלאומי. פעמים רבות עומדת סוגיית השמירה על זכויות האזרח בלב מחלוקת - לדוגמה: האם יש לשמור על זכויות האזרח גם בעתות מלחמה או בזמני חירום, האם זכויות האזרח אמורות לאפשר לכולם להביא לעולם ולגדל ילדים ו/או להינשא בנישואים אזרחיים אם יחפצו בכך. חוקת ארצות הברית, ובמיוחד מגילת הזכויות של ארצות הברית, מגנה על זכויות אזרח רבות של אזרחי ארצות הברית. זכויות האזרח בארצות הברית נחשבים לרוב כבעלי חשיבות משנית לחשיבות של השמירה על ביטחון הציבור. בארצות הברית משמש המונח בעיקר בהקשר של המאבק לשוויון הזכות של האפריקאים-האמריקאים. לפיכך המונח מתקשר שם בעיקר עם הזכויות לשוויון אזרחי ופוליטי. ב-15 ביוני 2020 בית המשפט העליון של ארצות הברית הרחיב את ההגנה של חוק זכויות האזרח על אפליה בשוק העבודה כנגד להט"ב. סוגיית זכויות האזרח בסין היא נושא שנוי במחלוקת. לאורך השנים מתחו מדינות (בעיקר מדינות דמוקרטיות מערביות) וארגונים בינלאומיים שונים ביקורת על סוגיית זכויות האזרח ברפובליקה העממית של סין. הפרות בוטות של זכויות האזרח בסין כוללים את מדיניות "הקפיצה הגדולה קדימה" אשר גרמה ל-30-20 מיליון סינים למות מרעב, והפגנות בכיכר טיאננמן ב-1989 בהם נרצחו בין 400 ל-2,000 מפגינים ונפצעו בין 7,000 ל-10,000 מפגינים. מקרים של הפרת זכויות האזרח בהווה מבוצעים על ידי הממשל הסיני בטענה שהם הכרחיים כדי לשמור על בטיחון הציבור והיציבות החברתית. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. זכויות האדם ליברליזם התנועה לביטול העבדות דמוקרטיה מדיה וקבצים בנושא זכויות אזרח בוויקישיתוף זכויות אזרח, באתר אנציקלופדיה בריטניקה (באנגלית) Niall Ferguson: The Landscape of the Law ראו: שי שחף, העליון בארה"ב בפסיקה היסטורית: אסור לפטר אדם בשל נטייה מינית, באתר חדשות 13, 15 ביוני 2020
Bleach

Bleach ("חומר הלבנה") הוא אלבום הבכורה של להקת נירוונה, שיצא ב-1989 בחברת סאב פופ. רוב השירים באלבום עוסקים בנושאים מתוך הווי החיים בעיירת הפועלים הקטנה אברדין, וושינגטון שבארצות הברית, בה גדל סולן הלהקה קורט קוביין. האלבום הוא פחות סוריאליסטי ו"שטותניקי" מבחינה טקסטואלית מן החומרים שהוציאה הלהקה אחריו, כנראה בגלל שקוביין עדיין לא נחשף לסגנון הכתיבה של להקת הפיקסיז שמאוחר יותר הוא הודה בהשפעתם הגדולה עליו ובפרט על השיר "Smells Like Teen Spirit". האלבום מושפע בכבדות מבחינה מוזיקלית מבלאק סבאת' המוקדמת ומשירי הרוק האיטיים והדיכאוניים של מלווינס ומאדהאני. קורט טען גם כי הלהקה האזינה רבות ללהקת המטאל השווייצרית האקסצנטרית סלטיק פרוסט לפני הקלטת האלבום. שורשי הפאנק רוק של הלהקה בולטים בעיקר בשיר "Negative Creep". הסינגל הראשון, "Love Buzz", הוא גרסת כיסוי לשיר של להקת הרוק ההולנדית "שוקינג בלו". סינגל נוסף בשם "About a Girl" מציג את המעברים בין נגינה שקטה לרועשת, שהושפעו מהפיקסיז ומדינוזאור ג'וניור והפכו עם הזמן למזוהים עם נירוונה עצמה. בליץ' הוקלט באולפני Reciprocal Recording בסיאטל, וושינגטון בעלות של 606.17$. האלבום נמכר ב-6,000 עותקים בשנים הראשונות לאחר הוצאתו. לאחר ההצלחה האדירה של Nevermind החלה התעניינות מחודשת בחומרים מוקדמים של הלהקה, ומכירות בליץ' האמירו לארבעה מיליון עותקים. שלושה מן השירים ("Floyd the Barber" ,"Paper Cuts" ו-"Downer") הוקלטו עם דייל קרובר ממלווינס כמתופף במהלך הקלטות של דמואים בינואר 1988. הלהקה אהבה את התוצאות מספיק כדי להכלילן באלבום ולא להקליטן מחדש עם המתופף צ'אד צ'אנינג. בעיני רבים נחשב האלבום לאלבום הבי מטאל לכל דבר וכן קרוב יותר ברוחו למוזיקת הגראנג' המקורית מאלבומיה הבאים של נירוונה. כל השירים נכתבו והולחנו על ידי קורט קוביין למעט "Love Buzz" שנכתב על ידי רובי ואן ליובן.  מידע על האלבום Bleach באתר MusicBrainz מידע על האלבום Bleach באתר AllMusic האלבום Bleach באתר Discogs האלבום Bleach באתר ספוטיפיי תיעודים של הקלטות שירי האלבום (באנגלית)
דעת תבונות

דעת תבונות הוא מספרי היסוד של רבי משה חיים לוצאטו, הרמח"ל. כרוב ספרי הרמח"ל עוסק ספר זה בחכמת הקבלה. בשונה מספריו האחרים, בספר זה הסתיר רבי משה את חוכמת הקבלה וכמעט ולא השתמש במושגים קבליים. (הרעיונות הכתובים בספר זה מובאים בספרו האחר "ספר הכללים" בצורה קבלית ואף לא כדו-שיח). יש המשערים שמפני כך התקבל והתפרסם ספרו זה יותר משאר ספריו. הרב חיים פרידלנדר הוציא מהדורה מוארת של הספר, והפנה בעניינים רבים להקבלות בספר הכללים. הספר בנוי בצורה של ויכוח בין שתי ישויות המשוחחות כביכול ביניהן, כאשר האחת היא "השכל" והשנייה, "הנשמה". צורת כתיבה זו הייתה נפוצה בתקופת חיבור הספר. השכל הוא המסביר ואילו הנשמה היא השואלת. הספר מתחיל בשאלות ששואלת הנשמה וככל שהספר מתקדם, שאלות אלה מתבררות. מושגים מרכזיים בספר הם "הנהגת הייחוד" ו"הנהגת המשפט" שחידש הרמח"ל. בספר מבואר שהנהגת המשפט היא ההנהגה שעל פיה הקב"ה מתנהג עם הברואים לפי מעשיהם. אם מעשיהם טובים, ינהג עימם בטוב. וכן להפך. הנהגת הייחוד לעומת זאת היא התייחסות הבורא לברואים ולבריאה ללא קשר למעשי בני האדם, וכל תפקידה הוא להביא בצורה נסתרת ומשולבת בהנהגת המשפט, את העולם לשלמותו המתוכננת מראש, גם ללא מעשים טובים. כמו כן, מוסבר בספר עניין זמני העולם לפי התקופות השונות, למשל הזמן שטרם חטא אדם הראשון, הזמן שאחר החטא, הזמן שעד מתן תורה, הזמן ממתן תורה, ובכלל, זמני ה"הארת פנים" לעומת זמני ה"הסתר פנים". במקומות מסוימים בספר עוסק הרמח"ל בקיצור גם בזמנים שאחר ששת אלפי השנה בהם העולם קיים על פי המסורת היהודית, ומסביר עד האלף העשירי, שבו אין לנו השגה, ונקרא, בהשאלה מ"מעשר בהמה"-עשירי קודש. דעת תבונות בוויקיטקסט ירושלים תשס"א באתר היברו בוקס משה חיים לוצאטו (1707-1747.), דעת תבונות, דף שער בספרייה הלאומית הרב אורי שרקי באתר מכון מאיר ראו לדוגמה ספר שומר אמונים לרב יוסף אירגס. גם בתקופות מוקדמות יותר אנו מוצאים צורת חיבור זו, למשל בספר הכוזרי לרבי יהודה הלוי.
פירסט

פירסט (בגרמנית: Fürst) הוא שם משפחה גרמני, שמשמעו נסיך. המילה האנגלית "first", שמשמעה "ראשון", נהגית גם היא "פירסט". האם התכוונתם ל... FIRST – עמותה בינלאומית שמושבה בארצות הברית העוסקת בעידוד צעירים לעולם של ערכים, הנדסה, מדע וטכנולוגיה אישים יאנוש פירסט – מנצח וכנר הונגרי יוליאן פירסט – צלם אמן ישראלי יוליוס פירסט – היסטוריון ומילונאי יהודי יליד גרמניה סיגל פירסט – מנכ"לית קבוצת כצט הישראלית למוצרים רפואיים ענת פירסט – פרופסור לתקשורת במכללה האקדמית נתניה